**Мектептегі медициналық қызмет жұмысын ұйымдастыру**

**Мектептегі мейірбике жұмысының мақсаты** тұлғаның денсаулығын сақтауға, тәрбиелеу мен дамытуға ықпал етуші жайлы білім беру ортасын құру болып табылады.

**Міндеті** – оқушылардың өмірі мен денсаулығына төнген қауіптің алдын алуға көмектесуші мінез-құлық түрлерін қалыптастыру.

**Мектепте жүргізілетін жұмыс көлемі келесі бағыттар бойынша жүзеге асырылады:**

* оқу жылының басында мектептің санитариялық-жай-күйін тексерістен өткізу және мектептің оқушыларды қабылдауға дайын екендігін анықтау;
* медкабинетті дайындау, оны қажетті құрал-саймандармен қамтамасыз ету;
* қажетті медициналық құжаттаманы дайындау;
* тамақтану бойынша құжаттаманы жүргізу;
* білім алушыларға медициналық қызмет көрсетуді ұйымдастыру бойынша әдістемелік ұсынымдар, бұйрықтар, нұсқаулықтар дестесін дайындау немесе толықтыру;
* санитариялық-ағартушылық жұмыс бойынша нұсқамалы-әдістемелік материалдар салынған дестені дайындау: білім алушылардың денсаулығын сақтау мәселелері бойынша диктанттардың, дәрістер мен әңгімелесулердің үлгі тесттері; ғылыми-көпшілік және медициналық фильмдер тізімі;
* білім алушылардың денсаулығын сақтаудың әртүрлі мәселелері бойынша баспа материалдарының жинақтары, парақшалар, жаднамалар, жүгінулер, буклеттер;
* көрнекілік материалдарының жинақтары, көрмелер, плакаттар, санбюллетеньдер;
* бір жылға арналған жұмыс жоспарын құрастыру, оны емхананың бас дәрігерінде бекіту және мектеп директорымен келісу.